**Ministru kabineta noteikumu projekts “Grozījumi Ministru kabineta 2007. gada 27. novembra noteikumos Nr. 812 “Policijas darbinieka palīgu darba organizācijas un pienākumu pildīšanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Policijas darbinieka palīga darbības tiesiskais pamats ir noteikts likuma “Par policiju” 8.2 pantā, kas nosaka, ka par policijas darbinieka palīgiem var būt Latvijas Republikas pastāvīgie iedzīvotāji vecumā no 20 līdz 65 gadiem, kuri, ņemot vērā viņu personiskās īpašības, ir spējīgi brīvprātīgi palīdzēt policijas darbiniekiem. Savukārt šā panta otrā daļa paredz to, ka policijas darbinieka palīgu darba organizācijas un pienākumu pildīšanas kārtību, viņu tiesības un pienākumus nosaka Ministru kabinets.Saskaņā ar Ministru kabineta 2007. gada 27. novembra noteikumiem Nr. 812 “Policijas darbinieka palīgu darba organizācijas un pienākumu pildīšanas noteikumi” (turpmāk – Noteikumi Nr. 812), policijas darbinieka palīgam ir tiesības sniegt palīdzību vadošajam darbiniekam policijas darbību regulējošos normatīvajos aktos noteikto pienākumu izpildē, veicot tehniskus vai organizatoriskus uzdevumus. Palīgs savu pilnvaru ietvaros var atklāt noziedzīgu nodarījumu un administratīvo pārkāpumu cēloņus un tos veicinošos apstākļus, palīdzēt veikt pasākumus noziedzīga nodarījuma notikuma vietas apsargāšanu, kā arī vadošā darbinieka uzdevumā noskaidrot likumpārkāpumā iesaistītās personas un likumpārkāpuma aculieciniekus.Policijas darbinieka palīgam uz tā darbības laiku tiek izsniegta policijas darbinieka palīga apliecība.Spēkā esošais regulējums paredz, ka policijas darbinieka palīga apliecībā tiek norādīts apliecības turētāja personas kods.Personas koda izmantošanu kā personas datu apstrādi Fizisko personu datu aizsardzības likuma 2. panta 4. punkta izpratnē ir jāveic, ievērojot Fizisko personu datu aizsardzības likuma 7. un 13.1  pantu, kas paredz personas datu apstrādes tiesisko pamatu. Veicot personas datu apstrādi, ir jāievēro arī Fizisko personu datu aizsardzības likuma 10. panta pirmās daļas 2. punkts, saskaņā ar kuru personas datu apstrādi drīkst veikt tikai atbilstoši paredzētajam mērķim un tam nepieciešamajā apjomā. Par policijas darbinieka palīga pilnvarām un identitāti ir iespējams pārliecināties pēc policijas darbinieka palīga apliecībā esošās fotogrāfijas un tajā norādītā vārda, uzvārda, iestādes nosaukuma un apliecības numura. Policijas darbinieka palīga apliecības numuri ir dažādi, tāpēc tie nevar sakrist un nepastāv iespēja, ka viens policijas darbinieka apliecības numurs var būt vairākiem palīgiem.Ņemot vērā to, ka personas kods ir ierobežotas pieejamības informācija, projekts paredz svītrot policijas darbinieka palīga apliecībās ierakstu par personas kodu.Noteikumi Nr. 812 paredz, ka policijas darbinieka palīga apliecība ir no speciāla materiāla izgatavots 53 x 85 mm formāta gaiši zilas krāsas dokuments uz pulēta sudraba fona ar tajā iestrādātiem pretviltošanas elementiem.Ņemot vērā to, ka policijas darbinieka palīga apliecības izmēri ir identiski Iekšlietu ministrijas sistēmas iestāžu amatpersonu ar speciālajām dienesta pakāpēm dienesta apliecībām, un tiek izgatavotas, izmantojot vienu plastikāta karšu apdrukas printeri, projekts paredz līdzšinējos policijas darbinieka palīga apliecības izmērus 53 x 85 mm aizstāt ar šādiem izmēriem:* platums – 85,60 mm (± 0,10 mm);
* augstums – 53,98 mm (± 0,05 mm);
* stūru noapaļojuma rādiuss – 3,18 mm (± 0,30 mm);
* biezums – 0,76 mm (± 0,08 mm).

Saskaņā ar Noteikumu Nr. 812 8. punktu, palīgam uz darbības laiku izsniedz palīga apliecību. Minēto apliecību numerāciju, uzskaiti, izsniegšanu, glabāšanu, nodošanu un iznīcināšanu nodrošina Valsts policijas priekšnieks. No minētā izriet, ka policijas darbinieka palīgam līdz 2017. gada 30. jūnijam tiks veikta apliecības nomaiņa, ierodoties Valsts policijā, respektīvi, pirms saņemt jaunu apliecību, policijas darbinieka palīgam būs pienākums nodot iepriekšējā parauga apliecību. Ņemot vērā minēto, paredzēt projektā detalizēto kārtību, kādā iepriekšējā parauga apliecības tiks aizstātas ar jaunā parauga apliecībām, apliecības nodošanas un iznīcināšanas kārtību, nav lietderīgi, jo to nosaka Valsts policijas iekšējā kārtība.Valsts policijā policijas darbinieka palīga pienākumus pilda 260 palīgi. Pēc statistikas datiem, 2016. gadā policijas darbinieka palīga pienākumus sāka pildīt 13 palīgi, 2015. gadā – 27 palīgi, bet 2014. gadā – 26 palīgi. Pašlaik Valsts policijas rīcībā atrodas 330 apliecību sagataves. Pēc grozījumu stāšanas spēkā, Valsts policija nodrošinās visiem 260 palīgiem apliecību maiņu un iestādes rīcībā paliks vēl 70 apliecību sagataves, kuras var izsniegt jauniem policijas darbinieka palīgiem, kā arī apliecības bojāšanas vai nozaudēšanas gadījumā nomainīt esošiem policijas darbinieka palīgiem. Palīgu apliecības izgatavošanas un izsniegšanas process ir datorizēts, programmatūras un tehniskas izmaiņas apliecību izsniegšanas sistēmā nodrošina pakalpojumu sniedzējs SIA „ADI KARTES”. Apliecību sagatavēm un minēto apliecību izsniegšanas sistēmu programmatūras un tehnisko izmaiņu veikšanai nav nepieciešami papildu valsts budžeta līdzekļi, kā arī nav nepieciešami papildu valsts budžeta līdzekļi jaunā parauga apliecību sagatavju pasūtīšanai un izstrādāšanai. Ņemot vērā minēto, projekts neradīs papildu administratīvo slogu. |
| 3. | Projekta izstrādē iesaistītās institūcijas | Iekšlietu ministrija, Valsts policija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecās uz personām, kuras veic policijas darbinieka palīga uzdevumus. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, paziņojums par sabiedrības līdzdalības iespējām tika publicēts Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība. Publiskās apspriešanas.”  |
| 2. | Sabiedrības līdzdalība projekta izstrādē | Sabiedrības viedoklis par projektu netika saņemts. |
| 3. | Sabiedrības līdzdalības rezultāti | Sabiedrības viedoklis par projektu netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

*Anotācijas III, IV un V sadaļa – projekts šīs jomas neskar.*

|  |  |
| --- | --- |
|   Iekšlietu ministrs | Rihards Kozlovskis |
|  Vīza: valsts sekretāre  | Ilze Pētersone – Godmane |

Kurca 67075273

ilona.kurca@vp.gov.lv